text: KIF Vejen vandt selvtillid
  08 april 2012 kl. 16.44
  KIF Vejen tabte søndag eftermiddag ganske vist 21-22 hjemme mod Lada i EHF Cup-semifinalen, men holdet tankede selvtillid før de vigtige kampe for at blive i ligaen.
  Russiske Lada havde vundet første kamp 21-16 hjemme - og KIF Vejen kommer ikke i finalen efter et samlet nederlag på seks mål.
  Den første halve time holdt KIF Vejen gæsterne nede på otte scoringer. Der stod 8-8 ved pausen og også gennem 2. halvleg var kampen tæt - men til sidst vandt Lada altså med et enkelt mål.
  KIF Vejen tankede dog alligevel værdifuld selvtillig forud for onsdagens kamp mod Aalborg DH i kvalifikationsspillet om at bevare pladsen i ligaen.
  